सामग्री: 1. आमच्या आग्रहामुळेच मुख्यमंत्री मुंबईत बसून परिस्थितीवर नियंत्रण ठेवतात - शरद पवार

"कोरोनाच्या संकटादरम्यान मुख्यमंत्री एखाद्या जिल्ह्यात गेले तर समस्यांवर तातडीने निर्णय घेण्यास अडचणी येतील. हे लक्षात घेऊन आम्ही मुख्यमंत्री उद्धव ठाकरेंना मुंबईत बसून काम पाहण्याचा आग्रह केला आहे. त्यामुळेच ते मुंबईत एका ठिकाणी बसून सर्व परिस्थितीवर नियंत्रण ठेवतात," असं वक्तव्य राष्ट्रवादी काँग्रेसचे अध्यक्ष शरद पवार यांनी केलं आहे. 

शरद पवार शनिवारी (25 जुलै) औरंगाबाद दौऱ्यावर होते. यावेळी आयोजित पत्रकार परिषदेत पवार बोलत होते. 

80 व्या वर्षीही शरद पवार इतर जिल्ह्यांच्या दौऱ्यांसाठी बाहेर पडतात. पण मुख्यमंत्री राज्यातील परिस्थितीचा आढावा घेण्यासाठी बाहेर पडत नाही, अशी टीका उद्धव ठाकरे यांच्यावर करण्यात येत आहे. या टीकेला उत्तर देताना शरद पवार यांनी मुख्यमंत्री ठाकरे यांची पाठराखण केली.  

"मी सतत लोकांमध्ये राहणारा माणूस आहे. मला एका ठिकाणी बसवत नाही. त्यामुळे आपण फिल्डवर जात असतो. लातूरला भूकंप असताना मुख्यमंत्री कार्यालय हलवण्यापर्यंत कार्यवाही करण्यात आली. पण ती आपत्ती एका जिल्ह्यापुरती मर्यादित होती. आता तशी स्थिती नाही. राज्यासाठी निर्णय घेताना कॅप्टनला आपली टीम नीट काम करते का, ते पाहावं लागतं," असं पवार म्हणाले. ही बातमी एबीपी माझाने दिली आहे. 

2. सोनिया गांधी मजुरांच्या तिकिटाचे पैसे देणार होत्या, त्याचं काय झालं? - पीयुष गोयल

कोरोना लॉकडाऊनच्या सुरुवातीला विविध राज्यांत अडकलेल्या मजुरांना गावी जाण्यासाठी श्रमिक स्पेशल ट्रेन सोडण्यात आल्या होत्या. रेल्वेने मजुरांच्या तिकिटातून 428 कोटी रुपये कमावल्याच्या बातमीचा उल्लेख करत राहुल गांधी यांनी केंद्र सरकारवर टीका केली होती. या मुद्द्यावर काँग्रेस नेते राहुल गांधी यांनी केलेल्या टीकेवर रेल्वेमंत्री पीयुष गोयल यांनी प्रतिक्रिया दिली आहे. 

"देशाला लुटणारे लोकच अनुदानाला नफा म्हणू शकतात. रेल्वेने राज्यांपेक्षा कित्येकपट अधिक रक्कम श्रमिक रेल्वे चालवण्यासाठी वापरली. सोनिया गांधी तिकिटाची रक्कम देणार होत्या, त्याचं काय झालं?" असा प्रश्न लोक विचारत आहेत, असं पीयुष गोयल ट्वीट करून म्हणाले. 

कोरोना व्हायरसच्या पार्श्वभूमीवर केंद्र सरकारने लॉकडाऊनची घोषणा केल्यानंतर आपापल्या गावी पायी जाणाऱ्या मजुरांचा प्रश्न निर्माण झाला होता. त्या कालावधीत मजुरांसाठी रेल्वे गाड्या...\nमागील सामग्री खालीलप्रमाणे सारांशित केली जाऊ शकते:
आज विविध वृत्तपत्र आणि वेबसाईटवर प्रकाशित झालेल्या बातम्यांपैकी पाच मोठ्या बातम्यांचा थोडक्यात आढावा...